Al lesanv Auguste, a voe roet dezhañ en bev, zo da dostaat eus an titr a veze roet d’an impalaerien roman en Henamzer, daoust ma’z eus bet roet sterioù all dezhañ e-pad e ren : meneg a rafe eus ar miz ma oa bet ganet, peotramant eus ar verb latin augere a dalvez « kreskiñ », « lakaat da greskiñ ». Roet e vefe bet al lesanv-se dezhañ marteze pa stagas ouzh damani ar roueed chall, e miz Gouere 1185 (Skrid-emglev Boves), aotrouniezhoù Bro-Artez, ar Valois, hag hini Amiens hag ul lodenn vat eus ar Vermandois.